ישיבה יוניברסיטי

אוניברסיטת ישיבה (באנגלית: Yeshiva University או בקיצור YU) היא אוניברסיטה יהודית פרטית בניו יורק שנוסדה ב-1886. תוכניות הלימוד לתואר ראשון משלבות את ערכי האורתודוקסיה המודרנית בארצות הברית - "תורה ומדע".

לאוניברסיטה סניף נוסף, בירושלים. ישיבה אוניברסיטה בלוס אנג'לס (YULA) החלה כסניף של ישיבה אוניברסיטה, אבל היום היא מהווה מוסד נפרד.

רקע 
מסלולי הלימודים לתואר ראשון נפרדים לנשים ולגברים. הם כוללים מדעי הרוח ומדעי הטבע, בשילוב לימודי יהדות.

הנשיא הנוכחי של האוניברסיטה הוא הרב ארי ברמן. נשיאי האוניברסיטה בעבר: הרב דב רבל, הרב שמואל בלקין, הרב נחום לאם וריצ'רד יואל.

מלבד הקולג' האקדמי, כולל המוסד גם את ישיבת רבינו יצחק אלחנן, על שם הרב יצחק אלחנן ספקטור. תלמידי הישיבה לומדים במתכונת ישיבתית רגילה במשך חציו הראשון של היום, ובחציו השני הם לומדים לתואר ראשון או שני. בין ראשיה היו הרב שלמה פוליצ'ק, הרב משה סולובייצ'יק, הרב יוסף דב סולובייצ'יק והרב נחום לאם. לישיבה שלוחה בירושלים בשם "כולל גרוס", השוכן בסמוך לקמפוס של המרכז האקדמי לב.

מסלולים לתארים מתקדמים ומסלולי הכשרה מקצועית מוצעים בתחומים שונים.

התלמידים במסלולים אינם רק יהודים.

לישיבה מסונף גם בית ספר תיכון שהוקם ב-1916 בשם "אקדמיה תלמודית על שם מרשה שטרן". בבית הספר כ-300 תלמידים.

ב-22 באוגוסט 2019 הוגשה תביעה כנגד המוסד בטענה שרב התיכון במוסד, ג'ורג' פינקלשטיין וארבעה עובדים אחרים ביצעו בתלמידים עבירות מין שונות, לפני עשרות שנים. התביעה הוגשה לבית המשפט העליון בניו יורק, ורוב התלמידים שמצוינים בה, 33 במספר, נשארו אנונימיים.

אקדמיה

בתי ספר

תוכניות לתואר ראשון 

 מכללה למעדים ורפואה על שם מרדכי כ"ץ
 סטרן קולג' לנשים
 מכללת עסק על שם סיי סימס
 ישיבה קולג
 מכללת מוזיקה על שם פיליפ ושרה בלז

תוכניות לתואר שני 

 בית הספר קרדוזו למשפטים
 מכון וורצווילר לעבודה סוציאלית
 בית הספר למוסמכים מתקדמים אזריאלי לחינוך ומינהל יהודי
 בית הספר למוסמכים ברנרד רבל ליהדות
 בית הספר למוסמכים פרקאוף לפסיכולוגיה

תוכניות קשורות 

 ישיבת רבינו יצחק אלחנן
 תיכון ישיבה יוניברסיטי לבנים על שם מרשה שטרן
 תיכון ישיבה יוניברסיטי לבנות על שם שמואל ונג

נשיאים 
 דוב רבל - 1915-1940.
 שמואל בלקין - 1943-1975.
 נחום לאם - 1976-2003
 ריצ'רד יואל - 2003-2017
 ארי ברמן - 2017- (מכהן).

קישורים חיצוניים

הערות שוליים 

מוסדות תורניים אקדמיים
ארצות הברית: ישיבות
סמינרים להכשרת רבנים
וושינגטון הייטס
ניו יורק: אוניברסיטאות ומכללות
ניו יורק: ישיבות
ארצות הברית: אוניברסיטאות ומכללות יהודיות
קצרמר ארצות הברית